Pa gevonnis vir verkragting van eie dogterArgieffoto: Kent Williamson ŉ Man van Vredenburg in die Wes-Kaap is Woensdag lewenslange tronkstraf deur die Vredenburg- streekshof opgelê vir die seksuele aanranding en verkragting van sy eie dogter. Lt.kol. André Traut, polisiewoordvoerder, het gesê volgens hofstukke het die pa sy dogter reeds op negejarige ouderdom, in 2008, seksueel begin aanrand. Hy het haar glo sedert 15-jarige ouderdom verkrag en misbruik. Volgens Traut kon die pa daarin slaag om die dogter te oortuig dat hy niks verkeerds doen nie, maar sy het hom in 2016, op 17-jarige ouderdom, by die polisie aangemeld. Die polisie verwelkom dié vonnis. “ŉ Deeglike ondersoek het tot die spoedige vonnisoplegging bygedra, en ons is tevrede met die regter se besluit,” het hy gesê.